કર્ણાટકમાં તમામ તાકાત અને યુક્તિ લગાડાઈ રહી છે. રાહુલ ગાંધીએ અમર-અકબર-એન્થનીની ભૂમિકા ભજવી છે. અને હળવા હિન્દુત્વના બદલે હિન્દુ ધર્મથી લિંગાયત સમાજને અલગ – લઘુમતી તરીકે સ્વીકૃતિ આપી છે (કેન્દ્ર સરકારની મંજૂરી બાકી છે). આ અગાઉ યુપીએ સરકારનું નેતૃત્વ હતું ત્યારે કોંગ્રેસે લિંગાયત સમાજને હિન્દુ ધર્મમાં ગણીને વસતિપત્રકમાં સમાવેશ કર્યો હતો – અલગ લઘુમતી તરીકે સ્વીકારવાનો ઇનકાર કર્યો હતો! આ ઉપરાંત ટીપુ સુલતાનની જયંતી ઊજવીને મુસ્લિમ સમાજને ખુશ રાખવાના પ્રયાસ થયા અને લિંગાયત સમાજની શિક્ષણ-નોકરીમાં અનામતનો લાભ – અધિકારની માગણીનો સ્વીકાર થયો છે. રાજ્યમાં લિંગાયતની વસતિ 14 ટકા છે – કુલ 6.5 કરોડની વસતિ અને પાંચ કરોડ મતદારો છે!